# एक दशक की टॉप-सेलर पुस्तकें और बहुजन साहित्य

Pramod Ranjan

► To cite this version:

Pramod Ranjan. एक दशक की टॉप-सेलर पुस्तकें और बहुजन साहित्य. Hashiye ki awaj, 2024, 19 (4), pp.34-35.
<10.17613/yk5g-yw82>. <hal-04501787>

HAL Id: hal-04501787

https://hal.science/hal-04501787v1

Submitted on 12 Mar 2024

HAL is a multi-disciplinary open access archive
for the deposit and dissemination of scientific re-
search documents, whether they are published or not.
The documents may come from teaching and research
institutions in France or abroad, or from public or pri-
vate research centers.

L'archive ouverte pluridisciplinaire HAL, est des-
tinée au dépôt et à la diffusion de documents scien-
tifiques de niveau recherche, publiés ou non, émanant
des établissements d'enseignement et de recherche
français ou étrangers, des laboratoires publics ou
privés.

<figure><img src="image_1.png" /></figure>

Distributed under a Creative Commons Attribution 4.0 International License
# हाशिये की आवाज़्

संघर्षत लोगों की प्रथम पूर्व समीक्षित मार्गिक पाद्यिका

<figure><img src="image_2.png" /></figure>

बहुजन मुक्तिदाता : डॉ. अम्बेडकर
## संघर्षरत लोगों की प्रथम पूर्व समीक्षित मारिक पत्रिका

ISSN 2277-5331 (हाशिये की आवाज़)

संपर्करत लोगों की प्रथम पूर्व रमीक्षित मारिक पत्रिका
(Peer-reviewed, Journal)

अप्रैल-2024, वर्ष-19, अंक-04, पृष्ठ-44

### संपादक

डॉ. भिन्नसेन्ट एक्का

सहायक संपादक

डॉ. सैयद परवेज़

सह-संपादक

पार्कल तिकी

डॉ. अरुण कुमार उराँव

समीक्षित समिति

डॉ. थोमस पेरूमालिल

मोहनदास नैमिशराय

प्रो. कहकशो एहसान साद

डॉ. प्रमोद रंजन, डॉ. कौशल पंवार

डॉ. मोहम्मद आरिफ, अंजू गुराँवा

डॉ. सुनील कुमार 'सुमन'

डॉ. हंसराज 'सुमन', डॉ. प्रमोद मेहरा

### ब्यूरो संवाददाता

राज वाल्मीक एवं राजकुमार वोहत

### सम्पादकीय कार्यालय

इंटीग्रेटेड सोशल इनिशिएटिव्स

10

110003

011-49534157/132/133

वेब : www.isidelhi.org.in

ईमेल : hka@isidelhi.org.in

hashiyekiaawaz@gmail.com

### सदस्यता शुल्क

वार्षिक सामान्य डाक : ₹ 300

रजिस्टर्ड पोर्ट : ₹ 550

दिवार्पिक सामान्य डाक : ₹ 575

रजिस्टर्ड पोर्ट : ₹ 1080

सदस्यता शुल्क-डी.डी./ पोर्टल ऑर्डर/
मनीआर्डर दारा इंटीग्रेटेड सोशल इनिशिएटिव्स
के नाम पर भेंजे।

सदस्यता एवं विज्ञापन हेतु प्रकाशन
अधिकारी से सम्पर्क करें।

टूरभापा : 011-49534132/133

मोबाइल : 09289017961

ईमेल: publication@isidelhi.org.in

### इस अंक में

‘दलित’ शब्द की व्यापकता (सम्पादकीय)

डॉ. सैयद परवेज़

वावासाहेव डॉ. आंवेडकर और दलित आन्दोलन

मोहनदास नैमिशराय

डॉ. आंवेडकर, लैंगिक समानता और महिला सशक्तीकरण

प्रो. शेख मोईन शेख नईम

भारतीय संविधान के निर्माता वावासाहेव डॉ. आंवेडकर

प्रो. अंकु श्रोत्रिय

डॉ. आंवेडकर का धम्म दर्शन

देवचंद भारती

लैंगिक पूर्वाग्रह के मुक्तिदाता : डॉ. भीमराव आंवेडकर

डॉ. कृष्णचन्द्र चौधरी एवं संजीव कुमार

पेरियार बनने की कहानी

संजीव खुदशाह

भारत की सांस्कृतिक भिन्नता का सह-अस्तित्व : एक अखण्ड राष्ट्र

दिनेश आन्द

एक दशक की टॉप-सेलर पुस्तकें और वहुजन साहित्य

प्रमोद रंजन

एक प्यार ऐसा भी (कहानी)

डॉ. मनोरमा गौतम

कवि की पंक्तियाँ

‘शैलेन्द्र चौहान’ की दो कविताएँ

1

3

7

11

14

19

25

28

34

36

41

आवरण चित्र एवं अन्य चित्र साभार : सोशल मीडिया एवं गूगल

हाशिये की आवाज़ में प्रकाशित लेख एवं उनमें व्यक्त विचार लेखकों के निजी विचार हैं। सम्पादक तथा प्रकाशक लेखों में व्यक्त विचारों के लिए पी.आर.बी. ऐक्ट के अन्तर्गत उत्तारदायी हैं।
# एक दशक की टॉप-सेलर पुस्तकें और बहुजन साहित्य

### प्रमोद रंजन

<figure><img src="image_3.png" /></figure>

फरवरी, 2024 में हिंदी के सबसे बड़े प्रकाशक राजकमल प्रकाशन समूह ने पिछले 10 साल में प्रकाशित टॉप सेलर किताबों की सूची जारी की। सूची में 21 किताबें हैं। इन किताबों पर नजर डाल कर हम हिंदी प्रकाशन व्यवसाय और पाठकीयता की प्रकृति को समझने की कोशिश कर सकते हैं।

सूची में दो किताबें अशोक कुमार पांडेय की हैं- "कश्मीर और कश्मीरी पंडित" और "उसने गांधी को क्यों मारा"। जब कश्मीर का मुद्दा गरमाया था तब कश्मीर वाली यह किताब अमेजन और पिलपकार्ट से बहुत बिकी थी। लोग अभी भी इस मुद्दे को गहराई से समझना चाहते हैं। गांधी के हत्यारे पर केंद्रित उनकी किताब भी समकालीन राजनीतिक परिदृश्य से घनिष्ठ रूप से संबद्ध होने के कारण खूब बिकी। एक ऐसे समय में जब पढ़ने-लिखने वाले लोग भय से चुप हो गए, राजकमल प्रकाशन ने न सिर्फ ऐसी किताबों को प्रकाशित करने का निर्णय लिया, बल्कि इन पर सेमिनार आदि आयोजित कर अपने तई प्रमोट करने में भी संकोच नहीं किया। एक प्रकाशक के इस साहस पर या तो हिंदी लेखकों ने गौर नहीं किया है, या फिर लेखकों के पुराने मार्क्सवादी-समाजवादी पूर्वाग्रह

उन्हें इसकी तारीफ करने से रोकते हैं। चाहे जो भी हो, लेकिन राजकमल ने इस दौर में मुखर प्रतिरोध के साहित्य का प्रकाशन किया है, जिसमें पेरियार की 'सच्ची रामायण' एवं पेरियार का अन्य साहित्य शामिल है। राममंदिर के शिलान्यास से प्राण-प्रतिष्ठा तक के शोर के बीच कथित राम-विरोधी पेरियार के साहित्य का हिंदी में आना अपने आप में एक उल्लेखनीय घटना है। राजकमल के इस साहस को बाजार का दबाव कहकर खारिज करना एक बड़ी भूल होगी। राजकमल प्रकाशन ने अशोक कुमार पांडेय की विनायक दामोदर सावरकर पर केंद्रित किताब भी जनवरी, 2022 में प्रकाशित की थी, जिसमें सावरकर की वीरता की अच्छी खबर ली गई है। सावरकर मौजूदा सरकार के प्रेरणा स्रोतों में से एक हैं। हिंदू-राष्ट्र की उनकी सैद्धांतिकी मौजूदा सरकार की अभिव्यक्ति की आजादी के दमन का नैतिक आधार प्रदान करती है।

ध्यान रहे, हिंदी किताबों का बाजार आज भी सरकारी खरीद पर आश्रित है और ऐसी किताबों का प्रकाशन सरकारी खरीद के रास्ते में कितना खतरनाक हो सकता है, इसे वे समझ सकते हैं, जो पिछले कुछ वर्षों में लिखने-पढ़ने के कारण सरकारी दमन का शिकार हुए हैं।
बहरहाल, इस टॉप-सेलर सूची में सिर्फ एक ऐसी किताब है, जो अपने साहित्यिक मूल्यों के कारण प्रतिश्ठित है। वह है अज्ञेय की "शेखर : एक जीवनी"। सूची में शामिल अन्य किताबों को मैं असाहित्यिक नहीं कह रहा हूं। न ही मैं यहां टॉप सेलर किताबों को अधिक गुणवत्तापूर्ण बता रहा हूँ। सूची में एक किताब गीतांजलि श्री की "रेत समाधि" भी है। इसके बिकने का कारण संभवतः लोगों की स्वभाविक जिज्ञासा रही होगी। यह हिंदी की पहली किताब है, जिसे 'बुकर' पुरस्कार मिला था। मैंने भी यह किताब मंगवाई थी और अनेक पाठकों, आलोचकों की तरह मुझे भी यह घनघोर रूप से अपठनीय लगी। सूची में शामिल कुछ लेखकों की गैर-साहित्यिक ब्रांड वैल्यू है। मसलन, गुलजार की किताब 'पाजी नज्में', रवीश कुमार की 'बोलना ही है' और 'इशक में शहर होना', कुमार विश्वास की 'फिर मेरी याद' और पीयूष मिश्रा 'तुम्हारी और औकात क्या है' व 'कुछ इशक किया, कुछ काम किया' इस सूची में है। इसमें राहत इंदौरी की गजलों की किताब 'मेरे बाद' भी शामिल है। सूची में शामिल अन्य किताबें-आजादी मेरा ब्रांड (अनुराधा बेनीवाल), सोफी का संसार (जॉस्टिन गार्डर), और किस्सा किस्सा लखनउवा (हिमांशु बाजपेयी) और नॉन रेजिडेंट बिहारी (शशिकांत मिश्र) हैं। लेकिन जो बात सबसे अधिक गौरतलब है वह है कि 21 में से छह किताबें दलित-बहुजन विचारों की हैं। ये किताबें हैं-1. मणिकर्णिका (तुलसी राम), 2. जूठन (ओमप्रकाश वाल्मिकी), 3. सच्ची रामायण (सं. प्रमोद रंजन), 4. जाति-व्यवस्था और पितृसत्ता (सं. प्रमोद रंजन), 5. एक था डॉक्टर एक था संत (अरुंधति रॉय) और 6. भीमराव आम्बेडकर (किस्टोफर जेफरलो)।

मेरा अनुमान है कि आंबेडकर पिछले लगभग 30-40 सालों से हिंदी की दुनिया में टॉप सेलर हैं। हिंदी-जगत से आंबेडकर का परिचय 70 के दशक में लखनऊ के "बहुजन कल्याण प्रकाशन" ने करवाया था। यह प्रकाशन चंद्रिका प्रसाद जिज्ञासु चलाते थे। बाद के वर्षों में आंबेडकर-भीम पत्रिका पब्लिकेशेंस, सम्यक प्रकाशन, गौतम प्रकाशन, बामसेफ के विभिन्न प्रकाशनों, आनंद साहित्य सदन आदि के माध्यम से बिकते रहे। बड़े प्रकाशकों ने उन पर केंद्रित किताबों को बहुत बाद में प्रकाशन योग्य पाया। दलित-बहुजन मिशन के प्रतिबद्ध कार्यकर्ताओं द्वारा मेलों, रैलियों में बेची जानी वाले आम्बेडकर केंद्रित लाखों-लाख किताबों का हिसाब लगाना बहुत कठिन है।

प्रसंगवश एक और बात ध्यान आती है। मोहनदास नैमिशराय का उपन्यास "महानायक बाबा साहेब डॉ. आंबेडकर" का पहला संस्करण धम्म ज्योति चैरिटेल ट्रस्ट, दिल्ली ने 2012 में प्रकाशित किया था। नैमिशराय जी ने शुरु में इसे

स्वयं गांव-गांव घूम-घूमकर बेचा। मेरे पास इसका 52वां संस्करण है, जिसे हिंदी बुक सेंटर, दिल्ली ने 2017 में प्रकाशित किया है। यानी, 2012 से 2017 तक हर साल इसके 10 संस्करण प्रकाशित होते रहे! आज भी यह खूब बिकता है। कहा जाता है कि धर्मवीर भारती का 'गुनाहों का देवता' हिंदी का सबसे अधिक विकने वाला उपन्यास है। 'गुनाहों का देवता' 1959 में प्रकाशित हुआ था और अब तक इसके सौ से अधिक संस्करण प्रकाशित हो चुके हैं। अगर, तार्किक रूप से, वर्षों की तुलना करते हुए देखें तो क्या नैमिशराय का उपन्यास बिक्री के मामले में उससे कहीं आगे नहीं है? बहरहाल, राजकमल प्रकाशन समूह की उपरोक्त सूची में भी दो किताबें डॉ. आंबेडकर पर केंद्रित हैं।

राधाकृष्ण प्रकाशन से अक्टूबर, 2022 में छपी धर्मवीर यादव गगन द्वारा संपादित पांच खंडों वाली "पेरियार ललई सिंह ग्रंथावली" भी खूब बिकी है, एक ही साल में उसके दो संस्करण खत्म हो गए। सुना है तीसरा संस्करण आने वाला है। ये वही ललई सिंह हैं जिन्होंने पहली बार पेरियार की सच्ची रामायण को हिंदी में 1968 में प्रकाशित किया था। प्रकाशन के बाद उत्तर प्रदेश सरकार ने इस किताब को जब्त कर लिया था। ललई सिंह ने सरकार के निर्णय के खिलाफ लंबा मुकदमा लड़ा और जीता। ललई सिंह अर्जक संघ से जुड़े प्रखर सामाजिक कार्यकर्ता थे। वे लेखक भी थे और एक तर्कवादी के रूप में उनका अपना एक अलग प्रभा-मंडल था। ग्रंथावलियों की बिक्री के मामले में ललई सिंह ग्रंथावली ने अब तक के सभी कीर्तिमान को तोड़ दिए हैं। हालांकि यह ग्रंथावली इस टॉप सेलर सूची में नहीं है। लेकिन, किसी ग्रंथावली का महज एक साल में दो संस्करण प्रकाशित हो जाना हिंदी प्रकाशन जगत के लिए एक अभूतपूर्व घटना है। गौरतलब यह भी है कि यह सूची सिर्फ "राजकमल प्रकाशन" की नहीं है, बल्कि "राजकमल प्रकाशन समूह" की है। यानी, इसमें राजकमल प्रकाशन, राधाकृष्ण प्रकाशन, लोकभारती, सार्थक, रेमाधव, सारांश, साहित्य भवन आदि की भी टॉप सेलर किताबें हैं। वह भी एक साल की नहीं, एक दशक की। बहुजन साहित्य की बिक्री का यह ट्रेंड कुछ तो संकेत करता है न?

<figure><img src="image_4.png" /></figure>

लेखक : प्रमोद रंजन, हिन्दी विभाग, असम यूनिवर्सिटी में सहायक प्रोफेसर रहें।

सम्पर्क : ए र्वांश्वनाथ टैगोर स्क्वूल ऑफ लैंभ्येज एंड कल्चरल स्टडीज, हिन्दी विभाग असम यूनिवर्सिटी, दीफू परिसर, दीफू-782460, असम

ईमेल : janvikalp@gmail.com